রিকশা গার্ল

নাইমার রঙ (আন্তর্জাতিক শিরোনাম: রিকশা গার্ল) হল ২০২১ সালের বাংলাদেশ যুক্তরাষ্ট্র যৌথ প্রযোজনার একটি নাট্য চলচ্চিত্র। যা ভারতীয় বংশোদ্ভূত মার্কিন লেখিকা মিতালী পারকিন্সের রিকশা গার্ল উপন্যাস অবলম্বনে নির্মিত হয়েছে। ছবিটি পরিচালনা করেছেন অমিতাভ রেজা চৌধুরী এবং সহ-প্রযোজনা করেছেন এরিক জে অ্যাডামস। ছবিতে প্রধান চরিত্রে অভিনয় করেছেন নভেরা রহমান। বিশেষ অতিথি চরিত্রে সিয়াম আহমেদ অভিনয় করেছেন।

চলচ্চিত্রটির বাংলা শিরোনাম শুরুতে রিকশা গার্ল রাখা হলেও পরবর্তীতে তা পরিবর্তন করে নাইমার রঙ রাখা হয়। চলচ্চিত্রটি অমিতাভ রেজা চৌধুরী পরিচালিত দ্বিতীয় চলচ্চিত্র। এতে একটি অতিথি চরিত্রে শাকিব খানের অভিনয় করার কথা ছিল। সাকিব খান সময় দিতে পারেননি তাই তার বদলে অতিথি চরিত্রে সিয়াম আহমেদকে নির্বাচন করা হয়। মুক্তির পূর্বেই দ্য ডেইলি স্টার পত্রিকা এই চলচ্চিত্রটিকে ২০২০ সালে বাংলাদেশে নির্মিত মানসম্মত চলচ্চিত্রের তালিকায় স্থান দেয়।

পটভূমি 
একজন সাহসী কিশোর বয়সী মেয়ে নিজেকে ছেলের ছদ্মবেশ ধারণ করে এবং শিল্পী হওয়ার স্বপ্ন অনুসরণ করার সময়, তার সংগ্রামী পরিবারের জন্য অতিরিক্ত নগদ অর্থ উপার্জনের জন্য বাংলাদেশের ঢাকার রাস্তায় একটি প্যাডেল রিকশা চালায়।

অভিনয়শিল্পী
 নভেরা রহমান - নাঈমা 
 অ্যালেন শুভ্র - বারেক
 মোমেনা চৌধুরী - সাথী
 নরেশ ভূঁইয়া - সেলিম
 নাসির উদ্দিন খান - মামুন
 চম্পা - মরিয়ম  
 অশোক বেপারী 
 আনোয়ার সায়েম
 জাহাঙ্গীর আলম
সিয়াম আহমেদ - বিশেষ উপস্থিতি

নির্মাণ
২০১৯ সালের ১০ এপ্রিল রাজশাহীতে চলচ্চিত্রটির চিত্রগ্রহণ শুরু হয়। এরপর, পাবনায় চলচ্চিত্রটির চিত্রগ্রহণ অনুষ্ঠিত হয়। তারপর, গাজীপুরের বঙ্গবন্ধু ফিল্ম সিটিতে চলচ্চিত্রটির চিত্রগ্রহণ অনুষ্ঠিত হয়। ২০১৯ সালের জুলাই মাসে চলচ্চিত্রটির মূল দৃশ্যের চিত্রগ্রহণ সম্পন্ন হয়।

 মুক্তি 
২০২৫ সালের ২৪ জানুয়ারি বাংলাদেশের প্রেক্ষাগৃহে মুক্তি পায়।

 প্রদর্শন 
রিকশা গার্ল চলচ্চিত্রটি ২০২২ সালের মে মাস জুড়ে মার্কিন যুক্তরাষ্ট্রের ১৮টি রাজ্যের ৫২টি শহরে প্রদর্শিত হয়েছিল।

তথ্যসূত্র

বহিঃসংযোগ



বিষয়শ্রেণী:বাংলা ভাষার চলচ্চিত্র
বিষয়শ্রেণী:২০২১-এর চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:মার্কিন উপন্যাস অবলম্বনে চলচ্চিত্র
বিষয়শ্রেণী:দেবজ্যোতি মিশ্র সুরারোপিত চলচ্চিত্র
বিষয়শ্রেণী:অমিতাভ রেজা চৌধুরী পরিচালিত চলচ্চিত্র
বিষয়শ্রেণী:ইংরেজি ভাষার বাংলাদেশী চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:২০২৫-এর বাংলাদেশী চলচ্চিত্র